Page:Stevenson - The Merry Men (1905).djvu/30

18 hate the thocht of it as I do. If ye had but used the een God gave ye, ye would hae learned the wickedness o' that fause, saut, cauld, bullering creature, and of a' that's in it by the Lord's permission: labsters an' partans, an' sic like, howking in the deid; muckle, gutsy, blawing whales; an' fish— the hale clan o' them—cauld-wamed, blind-eed uncanny ferlies. O, sirs," he cried, "the horror—the horror o' the sea!"

We were all somewhat staggered by this outburst; and the speaker himself, after that last hoarse apostrophe, appeared to sink gloomily into his own thoughts. But Rorie, who was greedy of superstitious lore, recalled him to the subject by a question.

"You will not ever have seen a teevil of the sea?" he asked. "No clearly," replied the other. "I misdoobt if a mere man could see ane clearly and conteenue in the body. I hae sailed wi' a lad—they ca'd him Sandy Gabart; he saw ane, shüre eneuch, an' shüre eneuch it was the end of him. We were seeven days oot frae the Clyde—a sair wark we had had—gaun north wi seeds an' braws an' things for the Macleod. We had got in ower near under the Cutchull'ns, an' had just gane about by Soa, an' were off on a lang tack, we thocht would maybe hauld as far's Copnahow. I mind the nicht weel; a mune smoored wi' mist; a fine gaun breeze upon the water, but no steedy; an'—what nane o' us likit to hear—anither wund gurlin' owerheid, amang thae fearsome, auld stane craigs o' the Cutchull'ns. Weel, Sandy was forrit wi' the jib sheet; we couldnae see him for the mains'l, that had just begude to draw, when a' at ance he gied a skirl